stanford-oval/wikipedia huggingface dataset:
מטעם
הערות שוליים

↑  מיה סלע, יצחק לאור סוגר את כתב העת "מטעם", באתר הארץ, 6 בנובמבר 2011
ג'ורג' קוסטנזה

| --- | --- |

 הופעה ראשונה:  The Seinfeld Chronicles 
 יוצרים:  ג'רי סיינפלד, לארי דייוויד 
 גילום הדמות:  ג'ייסון אלכסנדר 
 מידע
 מקצוע:  מנהל ספורטיבי, מובטל, סוכן נדל"ן, דוגמן ידיים
 אזרחות:  ארצות הברית 
 
ג'ורג' לואיס קוסטנזה הוא דמות בדיונית בקומדיית המצבים האמריקאית "סיינפלד" (1989–1998), שגולמה על ידי ג'ייסון אלכסנדר.
ג'ורג' הוא רווק המתגורר בבית הוריו בניו יורק. הוא מתאפיין בחוסר ביטחון עצמי, נוירוטיות ונטייה להרס עצמי. הוא משקר לעיתים קרובות, ומקיים מערכת יחסים מורכבת עם הוריו, פרנק ואסטל קוסטנזה, השולטים בו ביד רמה. במהלך הסדרה, ג'ורג' רוקם מזימות במטרה להשיג הישגים מפוקפקים בתחום היחסים האישיים, העבודה ועוד. מזימות אלה לרוב נכשלות, וחוזרות אליו כבומרנג.
דמותו מבוססת על אחד היוצרים השותפים של הסדרה, הקומיקאי לארי דייוויד, ועל חבר ילדות של ג'רי סיינפלד, מייקל קוסטנזה.
רקע > משפחתו

ג'ורג' הוא בנם של פרנק ואסטל. אביו הוא ממוצא גרמני-איטלקי ואימו כנראה יהודייה (או חצי יהודייה), אולם אין אזכור בסדרה למוצאה המדויק. הוא נולד בקונסטנץ, גרמניה. הם נשואים שנים רבות ורבים ומתווכחים רבות. חברו ג'רי מכנה אותם "פסיכופתים", ואימו של ג'רי מכנה אותם "צעקנים" ו"תמיד רבים". ג'רי טוען שאם הם היו מתגרשים לפני 30 שנה, ג'ורג' יכול היה להיות נורמלי. ג'ורג' עצמו טוען שהם כנראה הסיבה שחייו נראים כפי שהם נראים: הוא טוען שאף על פי שגירושין תמיד קשים, במיוחד לילדים, הוא עצמו תוצאה של העובדה שהוריו נשארו ביחד.
ג'ורג' מנהל מערכת יחסים מורכבת עם הוריו. הוא עושה כל שביכולתו לגרום להם לעבור לפלורידה, לכאורה במטרה לדאוג לרווחתם, אולם מנסה למנוע את המעבר כשהוא מגלה שבכוונתם לבזבז את כל הכסף שחסכו. מנגד, כשהוריו של ג'רי מבקרים בעיר ומסרבים לפגוש אותם, ג'ורג' יוצא להגנתם ונעלב בשמם. הוא מבקר תכופות את הוריו, ואף חוזר לגור אתם לתקופה קצרה. הוא נוהג להתקשר אליהם מדי שבוע, ומכין מראש מספר אנקדוטות, אף על פי שלבסוף דווקא להורים שלו נמאס ממנו ("דואר הזבל").
לגורג' יש שתי בנות-דוד שהופיעו בסדרה. הראשונה היא שלי ("פרק ההתערבות"). השנייה היא ריסה, איתה רצה ג'ורג' להתמזמז כדי לקבל תשומת לב מהוריו. לג'ורג' היה דוד שנפטר ששמו מו. באותו פרק הוזכרה גם קרובת משפחה נוספת שנפטרה כשהייתה בת 7 במהלך לידה ומכונה "הדודה התינוקת" ("Aunt Baby"). יש לו גם אח ששמו לא הופיע באף אחד מפרקי הסדרה.
בתחילה, דתו של ג'ורג' לא הייתה ברורה, אף על פי שהיו רמזים שהוא יהודי.
רקע > הילדות

ג'ורג' למד בבית הספר ע"ש נשיא ארצות הברית ג'ון פ. קנדי, שם הוא פגש את ג'רי. לאחר מכן שניהם למדו יחדיו בקולג' של ברוקלין. נראה שבמשך הזמן גם המשפחות שלהם התיידדו, וההורים של ג'ורג' מזמינים את ההורים של ג'רי לביקור כשהם מגיעים לניו יורק. במהלך הסדרה יש מספר פלאשבקים מתקופת התיכון של ג'ורג' וג'רי, שם רואים אותם כצמד נערים, בעלי מראה לא ספורטיבי ועם שיער ארוך. ובאחד מהפלאשבקים נראים יחסיו המשפילים של המורה להתעמלות, מיסטר היימן, לג'ורג' כשעשה לו וודג'י בלווית כמה מחבריו. היימן, לא סבל אותו, וכינה אותו "קנטסטנדיה" (Cantstandya, באנגלית - נשמע כמו "לא יכול לסבול אותך").
ג'ורג' וג'רי הם חברים טובים מזה זמן רב, וקשריהם הדוקים מאוד. באחד הפרקים כתבת בעיתון חשבה שהם זוג הומואים (הם נבהלים, אף על פי שהם מדגישים ש"לא שיש משהו רע עם זה"), והם נכשלו בכל ניסיונותיהם להוכיח לה שהיא טועה (בפרק "The Outing"). הקשר ביניהם חזק אף על פי שהם די שונים באופיים: ג'רי מצליח יותר עם נשים, ומרוויח טוב בהרבה. הוא נקי ומסודר, ונוטה פחות להיות מעורב במזימות מרושעות.
אופי ותכונות

דמותו של ג'ורג' נחשבת לדמות הכי פחות מוסרית בסדרה. הוא סובל מחוסר ביטחון, רגשי נחיתות והערכה עצמית נמוכה שמובילים אותו לשקרנות כפייתית ורמאות (כך כאשר בפרק אחד ג'רי מתוודה בפניו ש"הוא חי בשקר", עונה לו ג'ורג': "רק אחד? אני חי בתוך 20 שקרים!"), שאיבת הנאה מסבלם של אחרים, חוש צדק מעוות, נקמנות ועצבנות.
ג'ורג' מנסה ככל יכולתו לרקום מזימות שיקדמו אותו בחיים. מרבית המזימות לא מצליחות, ולעיתים קרובות זה עולה לו בסיום היחסים עם נשים. ניסיונו לחסוך בכסף על ההזמנות לחתונה עם סוזן רוס, חברתו לשעבר ("ההזמנות"), גורם למותה של סוזן בשל ליקוק הדבק הזול. הוא מעמיד פנים בפני הוריה שהוא קנה דירת נופש ("ההמפטונס"), ומשקר להם גם במכונית כאשר הם מצטרפים אליו לראות את הדירה, עד שלבסוף הוא נאלץ להודות בפניהם שהוא שיקר. הוא מעמיד פנים שהוא נכה ("הגילוח בחמאה") כשהוא מתקבל לעבודה ב-Play Now, עד שהוא נתפס רץ עם העגלת נכים שהחברה קנתה לו. ג'ורג' מעריך מאוד את יכולתו לשקר, וגם חבריו יודעים שהוא שקרן מוכשר מאוד, עד שהם באים לשמוע בעצתו כיצד לשקר (בפרק "הכיסוי" ג'רי אמור לעבור בדיקת פוליגרף, ופונה לג'ורג', אותו הוא מכנה כ"תחבולן הכי גדול שהוא מכיר" ו"כאיש אשר הצליח לנצח את הפוליגרף". עצתו של ג'ורג' לג'רי הייתה ש"זה לא שקר אם אתה מאמין בזה").
הוא אובססיבי לדעתם של הסובבים אותו, מתייחס ברצינות רבה מדי לעצותיהם של אחרים ומושפע בקלות רבה מדי. בפרק "האירוסין", ג'ורג' מציע לחברתו לשעבר סוזן רוס להתחתן אתו, רק בגלל ברית שכרת עם ג'רי במטרה ששניהם יתחתנו. ג'רי לא עומד בצד שלו של העסקה, וג'ורג' טורח להזכיר לו את זה פעמים רבות, וג'ורג' מבין שהוא עשה טעות גדולה. במקרה אחר ("שדה התעופה") ג'ורג מסכים לקנות שני כרטיסי טיסה כדי לזכות בנקודות של כרטיס האשראי בעקבות עצה של קריימר, ומגלה עד מהרה שלא ניתן להחזיר את הכרטיסים. ג'ורג' ממיר את דתו (בפרק "ההמרה") לנצרות לטבית-אותודוקסית (אנ'), משום שהחברה שלו עומדת לסיים את היחסים ביניהם בעקבות ההבדלים הדתיים. ג'ורג' משתכנע לאחר שאיליין אומרת לו שזה יהיה רומנטי, אולם לאחר מבחן ההמרה (בו היא רימה כדי להצליח) חברתו נוטשת אותו.
הוא מודע לחסרונותיו ונוהג להתהדר בכישרונות המעטים והמפוקפקים שלו - משחק הווידאו פרוגר, חנייה במקביל, איות שמות משפחה והיכולת לנקוב בשמם של השירותים הציבוריים הטובים ביותר הקרובים למקום נתון במנהטן.
ג'ורג' הוא אגואיסט, קטנוני, חומרני וקמצן. כמו כן הוא גם רגזן, גרגרן וחסר נימוסי שולחן בסיסיים. יש לו משיכה לא ברורה לקטיפה ובמהלך הסדרה הצהיר שאם זה היה מקובל חברתית היה עוטה קטיפה על כל גופו. הוא יוצא עם בחורה ורוצה לעבור לגור אתה משום שיש לה ספת קטיפה, עד שהוא מגלה שהספה לא שלה.
תעסוקה

ג'ורג' הועסק בעבודות רבות אך לא הצליח להחזיק מעמד בשום עבודה למשך פרק זמן ארוך מבלי לעשות איזו שהיא טעות מביכה שתגרום לפיטוריו. המשרה הממושכת ביותר בה החזיק הייתה עוזר מזכיר הנסיעות של הניו יורק יאנקיז, בה עבד לאורך מספר עונות. התפקיד אותו קיבל היה תפקיד ניהולי זוטר, והוא היה מועמד לקידום. ג'ורג' ניסה לגרום ליאנקיז לפטר אותו כדי שיוכל לעבור לקבוצה המתחרה, הניו יורק מטס, אך הוא החמיץ את ההזדמנות לבוס שלו אשר עבר לקבוצה המתחרה.
המשרות בהן הועסק:
מחלבה - הועסק למשך קיץ אחד ופוטר ("המחלבה").
מלצר בחווה לילדים שמנים (הוזכר ב"המלצר").
סוכן נדל"ן (בתחילת הסדרה).
מחנה מכוניות (במקום סיד, "הצד ההפוך").
קורא בחברת הוצאה לאור ("הנקודה האדומה").
כותב לפיילוט עבור הסיטקום "ג'רי" של NBC (במהלך העונה הרביעית).
דוגמן כפות ידיים (עד שידיו נכוו ממגהץ רותח) ("החולצה התפוחה").
חברה לציוד ספורט ומגרשי משחקים בשם Play Now ("הגילוח בחמאה").
איש טלמרקטינג של מחשבים במיזם של אביו ("שלווה עכשיו").
חברת החלקה תעשייתית בשם קרוגר, אשר ג'ורג אהב במיוחד בעקב העדר הניהול בה ובחוסר היוצלחות שלה ("מכונת החיתוך").
מוכר חזיות בחנות של חבר של אביו (פוטר לאחר מספר דקות לאחר שלא התאפק מלמשש את חולצתה של בעלת החברה, "רואה החשבון המסניף").
ג'ורג' אהב להציג את עצמו בעיקר כארכיטקט ואף היה מוכן לשלם מלגה לילד לא מוצלח, רק כי הילד חלם להיות ארכיטקט. ג'ורג הציג את עצמו גם במקצועות נוספים כגון יבואן או ביולוג ימי. כמו כן טען בפני אנשי NBC שהוא מחזאי ושכתב מחזה בשם "לה קוזינה" שהוצג באוף-אוף ברודוויי.
מערכות יחסים

מערכות היחסים של ג'ורג' עם נשים תמיד היו כישלון ובדרך כלל לא נמשכו יותר מפרק אחד. גם במערכות היחסים שלו הוא שיקר ללא הרף, היה נצלן, חסר בושה ואגואיסט. בדומה לשאר חבריו, גם הוא הצליח למצוא תמיד בעיה שולית וחסרת חשיבות בבת הזוג שלו, שגרמה לו להבריח אותה בצורה זו או אחרת. לעיתים, גם כאשר הבחורה הייתה בסדר, ומערכת היחסים שלהם הייתה סבירה, מצא ג'ורג' צורה מעוותת כלשהי לסיים את הקשר.
מערכות יחסים > סוזן

מערכת היחסים הארוכה ביותר שלו הייתה עם סוזן בידל רוס, מנהלת בכירה ב-NBC. ג'ורג' פגש אותה בעת שהציג עם ג'רי את הרעיון שלהם לפיילוט לסדרה חדשה ש-NBC ביקשה מג'רי. סוזן הרוויחה משכורת נאה מאוד (ואף טרחה להבהיר לג'ורג' שהיא מרוויחה יותר ממנו, כשג'ורג' ביקש ממנה לחתום על הסכם טרום נישואין), אולם בדיעבד הסתבר לג'ורג' שהוריה עשירים מאוד.
ג'ורג' שמח מאוד בתחילת מערכת היחסים עם סוזן, שסייעה לו ולג'רי לקבל אישור להפיק פרק פיילוט לסדרה קומית חדשה בכיכובו של ג'רי. אולם אז ג'ורג' החליט שיש לו עבודה אטרקטיבית (תסריטאי), שתעזור לו למשוך נשים, ולכן רצה להיפרד מסוזן. הוא היה לכוד במצב אירוני, שבו יש לו תשובה טובה לשאלה "במה אתה עובד?", אולם הוא נמצא בקשר רומנטי עם סוזן, ואם הוא יעזוב אותה כבר לא תהיה לו עבודה. לבסוף ג'ורג' מנשק את סוזן מול עיני עמיתיה הבכירים ב-NBC, וסוזן מאבדת את עבודתה.
לאחר שהם נפרדו, ג'ורג' נפגש במקרה עם סוזן ומגלה שהיא יצאה מהארון כלסבית. הדבר מושך מאוד את ג'ורג'. לאחר זמן מה, בעקבות משבר שעבר ובעקבות תמיכתו של ג'רי, הוא משכנע את סוזן להתחתן אתו, שבינתיים חזרה בה מהיציאה מהארון. לאחר מכן, כאשר ג'רי נסוג מרצונו להתחתן גם כן, ג'ורג עושה כל שביכולתו לצאת מהמחויבות הזו, או לפחות לדחות ככל שניתן את החתונה (הוא מנסה, בין היתר, להתחיל לעשן, ואף בוכה בפניה שהוא לחוץ). מערכת היחסים נסתיימה במותה של סוזן לאחר שליקקה את המעטפות הזולות והרעילות שג'ורג' בחר כהזמנות לחתונה. בכך נגאל ג'ורג' מהמחויבות ממנה כה פחד. אף על פי שחש צער, ג'ורג' ניצל את חיי הרווקות החדשים שלו, אך גילה שהמחויבות לא הסתיימה - הוריה של סוזן מינו אותו לעמוד בראש הקרן לזכרה. ג'ורג' גילה שמשפחתה של סוזן עשירה מאוד, ואם הם היו מתחתנים הזוג היה מקבל במתנה בית אחוזה גדול ועוד מתנות במיליוני דולרים. לאחר מותה, כל הרכוש נתרם לצדקה, וג'ורג' לא זוכה לקבל ולו נתח קטן.
שמות בדויים

כמו יתר הדמויות בסדרה, ג'ורג' משתמש בשמות בדויים על מנת להיחלץ מסיטואציות מביכות או לזכות בהטבות שלא מגיעות לו.
השם בו ג'ורג' משתמש בתדירות הגבוהה ביותר הוא ארט ואנדליי, שהופיע לראשונה בפרק המארב בו ג'ורג' וג'רי השתמשו בשם כתירוץ להימצאותם בבניין בו ג'רי ארב לאישה בה התאהב.
בפרקים אחרים ג'ורג' הציג את עצמו כארכיטקט בשם ארט ונדליי, הצהיר בלשכת האבטלה שהוא אמור לקבל עבודה ב"תעשיות ואנדליי" וענה "ארט ונדליי" כאשר נשאל בראיון עבודה לחברת הוצאה לאור אילו סופרים הוא קרא. באופן אירוני, בפרק סיום הסדרה, כאשר ארבעת החברים נשפטו בבית משפט, שמו של השופט היה ארתור ונדליי.
במשך תקופת האבטלה של ג'ורג', ג'רי מכנה אותו "ביף", בהתייחס לביף לומן, דמות מהמחזה מותו של סוכן מאת ארתור מילר.
באחד הפרקים ג'ורג' רצה להיקרא "טי בון", אבל חבריו לעבודה ב"תעשיות קרוגר" נתנו את הכינוי לאדם אחר. ג'ורג' התעצבן ודרש מהעובד את הכינוי בחזרה, תוך כדי נפנופי ידיים. שיחה זו הייתה בחדר נפרד עם מראה חד-צדדית. כל העובדים ראו את ג'ורג' מניף את ידיו, ולכן הצמידו לו את הכינוי "קוקו", על שם הקוף הראשון שידע לדבר בשפת הסימנים.
בפרק אחר ג'ורג' התחזה לאדם בשם אובריין, במטרה לעלות על לימוזינה שהוזמנה עבור אותו אדם, ונהגה נשא רק שלט עם השם אובריין. רק מאוחר יותר התגלה לו כי האיש עבורו הוזמנה הלימוזינה הוא איש בשם דונלד אובריין, מנהיג של הקבוצה הנאו-נאצית, הגזע הארי, שהיה בדרכו לשאת את הנאום הפומבי הראשון שלו ליד מדיסון סקוור גארדן.
| סיינפלד |
| --- | --- | --- |
| יוצרים | לארי דייוויד • ג'רי סיינפלד |  |
| שחקנים ראשיים | ג'רי סיינפלד • ג'וליה לואי-דרייפוס • מייקל ריצ'רדס • ג'ייסון אלכסנדר |  |
| דמויות | ג'רי סיינפלד • איליין בניס • קוזמו קריימר • ג'ורג' קוסטנזה • דמויות משנה |  |
| פרקים בולטים | ההתערבות • השומרוני הטוב |  |
ג'ורג' קוסטנזה
תיכון גבעת שמואל

| --- | --- |

תיכון גבעת שמואל, ספטמבר 2023
 בית ספר תיכון
 תקופת הפעילות:  ספטמבר 2017 – הווה (כ־7 שנים) 
 שכבות לימוד:  ז'–י"ב
 מספר כיתות:  22
 בעלי תפקידים
 מנהלת:  יערה ירחי-צפדיה
 צוות:  68 מורים
 תלמידים
 :  649 תלמידים
 מיקום
 מיקום:  גולדה מאיר 2, גבעת שמואל
 מדינה:  ישראל ישראל
 קואורדינטות:  32°04′11″N 34°51′04″E﻿ / ﻿32.0696°N 34.85111°E﻿ / 32.0696; 34.85111
 אתר רשמי
 he
 
תיכון גבעת שמואל (מוכר גם בשם "שש-שנתי תיכון גבעת שמואל") הוא בית ספר תיכון שש-שנתי בגבעת שמואל הכולל חטיבת ביניים וחטיבה עליונה והוא התיכון הממלכתי היחיד בעיר.
אחד מהמאפיינים המרכזיים של בית הספר הוא שקיים בו פיילוט של משרד החינוך, בו התלמידים לומדים בכיתות באמצעות אייפדים במקום ספרי הלימוד הרגילים.
אחוז הזכאים לבגרות נכון לשנת תשפ"ב מהתיכון עמד על כ-98.9%.
היסטוריה

לפני הקמת התיכון במיקומו הנוכחי, היו מספר תוכניות להקמת תיכון ממלכתי-חילוני ראשון בגבעת שמואל. כמה מהתוכניות כללו הקמת תיכון במזרח העיר, אף לבסוף הוחלט להקים במקום אולפנה של רשת "אמי"ת". תוכנית נוספת הייתה סגירת בית הספר היסודי הממלכתי "בן-גוריון" שבדרום העיר והקמת תיכון חילוני במקומו, אך תוכנית זו ספגה ביקורת רבה מתושבי העיר ובוטלה לבסוף.
במאי 2016 החלה הקמתו של התיכון, בשלב א' של התיכון נבנו כ-12 כיתות לימוד, ספרייה, חדר מורים, מזכירות, מספר חדרי ספח ומעבדות, מגרש ספורט, אמפיתיאטרון וחצר. עלות הקמת שלב א' של התיכון הוערכה בכ-20 מיליון שקלים.
בספטמבר 2017 נפתח התיכון כבית ספר צומח והורכב מחטיבת ביניים בלבד ומ-284 תלמידים. שנתיים לאחר מכן החל שיתוף פעולה בין התיכון לבית החולים תל השומר שבמסגרתו מפעיל התיכון מגמת רפואה.
בפברואר 2020 נחנך שלב ב' של התיכון, שכלל 12 כיתות לימוד נוספות, אודיטוריום ועוד מספר מעבדות וחדרי ספח חדשים. שנה לאחר מכן, כלל התיכון כבר כ-6 שכבות לימוד מז' ועד יב'.
מגמות לימוד

בנוסף למקצועות החובה הרגילים, קיימות בבית הספר מגמות הלימוד הבאות:
ביולוגיה
דיפלומטיה
הנדסת תוכנה וסייבר
חינוך גופני
כימיה
מדעי החברה
מדעי המחשב
מדעי הרפואה
ערבית
פיזיקה
גאוגרפיה
תיאטרון
הישגים

בשנת 2021 ארבעה תלמידי בית הספר ניצחו בתחרות "פיתוח מנהיגות טכנולוגית וניהול ידע" של חברת "נס טכנולוגיות".
בשנת 2022 שבעה תלמידים ניצחו בהאקתון גבעת שמואל בשיתוף חברת "לידרס אפ".[דרוש מקור]
הערות שוליים

↑  שקיפות בחינוך - זכאות לבגרות, באתר משרד החינוך
↑  גלעד מורג, גבעת שמואל: "פגיעה בצביון החילוני בשכונה", באתר ynet, 9 בינואר 2014
↑  החלה הקמתו של התיכון החילוני הראשון | אונו News, באתר אונו News, ‏2 במאי 2016
↑  7,024 תלמידים פתחו את שנה"ל בגבעת-שמואל - מקומונט גבעת שמואל, באתר מקומונט גבעת שמואל, ‏באוגוסט 2017
↑  תיכון גבעת שמואל החדש יצא לדרך - מקומונט גבעת שמואל, באתר מקומונט גבעת שמואל, ‏באוגוסט 2017
↑  תיכון גבעת שמואל יפתח מגמת רפואה בשיתוף ביה"ח שיבא - מקומונט גבעת שמואל, באתר מקומונט גבעת שמואל, ‏3 במאי 2018
↑  תיכון גבעת שמואל ממשיך לצמוח: שלב ב' של המבנה נחנך היום - מקומונט גבעת שמואל, באתר מקומונט גבעת שמואל, ‏3 בינואר 2020
↑  גאווה נוספת לעיר גבעת שמואל, כעיר מרכז לחינוך ולמצוינות, ‏19 באוקטובר 2021
ערך זה הוא קצרמרבנושא חינוך. אתם מוזמנים לתרום לוויקיפדיה ו.
מבנה בית הספר, 11 באפריל 2020
נבחרת אוקראינה בכדורגל עד גיל 21

נבחרת אוקראינה בכדורגל עד גיל 21 היא נבחרת הכדורגל הצעירה של אוקראינה, המייצגת אותה בתחרויות בינלאומיות לנבחרות צעירות. היא מנוהלת על ידי התאחדות הכדורגל האוקראינית, ומורכבת מכדורגלנים המחזיקים באזרחות אוקראינית ושגילם מתחת ל-21.
הנבחרת משתתפת במשחקי המוקדמות לאליפות אירופה בכדורגל עד גיל 21, הנערכת מדי שנתיים, ולמשחקים האולימפיים המתקיים כל ארבע שנים.
הנבחרת שיחקה לראשונה ב-28 באוקטובר 1992, מול בלארוס. התחרות הרשמית הראשונה בה נטלה הנבחרת חלק הייתה מוקדמות אליפות אירופה 1996. הישג השיא של אוקראינה היה העפלתה לגמר אליפות אירופה 2006, שם נוצחה 3-0 על ידי הולנד.
אליפות אירופה עד גיל 21

| אליפות אירופה בכדורגל עד גיל 21> שנה | אליפות אירופה בכדורגל עד גיל 21> שלב | אליפות אירופה בכדורגל עד גיל 21> מקום | אליפות אירופה בכדורגל עד גיל 21> מספר משחקים | אליפות אירופה בכדורגל עד גיל 21> ניצחונות | אליפות אירופה בכדורגל עד גיל 21> תיקו | אליפות אירופה בכדורגל עד גיל 21> הפסדים | אליפות אירופה בכדורגל עד גיל 21> שערי זכות | אליפות אירופה בכדורגל עד גיל 21> שערי חובה |
| --- | --- | --- | --- | --- | --- | --- | --- | --- |
צרפת1994: לא השתתפה
ספרד1996: לא העפילה
רומניה1998: לא העפילה
סלובקיה2000: לא העפילה
שווייץ2002: לא העפילה
גרמניה2004: לא העפילה
| פורטוגל2006 | גמר | מקום 2 | 5 | 2 | 1 | 2 | 4 | 6 |
הולנד2007: לא העפילה
שוודיה2009: לא העפילה
| דנמרק2011 | שלב הבתים |  | 3 | 0 | 1 | 2 | 1 | 5 |
ישראל2013: לא העפילה
צ'כיה2015: לא העפילה
פולין2017: לא העפילה
איטליה\סן מרינו2019: לא העפילה
הונגריה\סלובניה2021: לא העפילה
| רומניה\גאורגיה2023 | חצי גמר | מקום 3 | 5 | 3 | 1 | 1 | 9 | 8 |
סלובקיה2025:
גביע אלופות חבר המדינות

החל משנת 2012, משתתפת אוקראינה בטורניר גביע אלופות חבר המדינות, בו משתתפות הנבחרות הצעירות של חבר המדינות ושל נבחרות אורחות אחרות.
הישגי הנבחרת בטורניר:
2012: חצי הגמר
2013: מקום שני
2014: מקום ראשון
עמוס ריצ'מונד

| --- | --- |

 לידה:  17 במאי 1931 תל אביב, פלשתינה (א"י) 
 פטירה:  9 באוקטובר 2024 (בגיל 93) ביתן אהרן, ישראל 
 עיסוק:  פיזיולוג צמחים
 מקום לימודים:  אוניברסיטת המדינה של קליפורניה  אוניברסיטת קליפורניה בלוס אנג'לס  אוניברסיטת מישיגן
 מנחה לדוקטורט:  דן דיואי
 מוסדות:  אוניברסיטת בן-גוריון בנגב
 פרסים והוקרה:  יקיר הנגב  (2017) 
 תרומות עיקריות
 חקר הפיזיולוגיה של מיקרו-אצות חד תאיות, הקמת המכון לחקר המדבר
 
עמוס אדווין ריצ'מונד (17 במאי 1931 – 9 באוקטובר 2024) היה פיזיולוג צמחים ישראלי ופרופסור באוניברסיטת בן-גוריון בנגב. היה ממקימי האוניברסיטה, מייסד המכון לחקר המדבר ודקאן הפקולטה למדעי הטבע. יקיר הנגב לשנת 2017.
ביוגרפיה

עמוס ריצ'מונד נולד וגדל בתל אביב. התחנך בבית הספר הריאלי בחיפה ובבית הספר התיכון החקלאי פרדס חנה.
את כל לימודיו האקדמיים עשה בארצות הברית. הוא למד לתואר ראשון באוניברסיטה של מדינת קליפורניה (אנ') (1954) ולאחר מכן לתואר שני בהורטיקולטורה אוניברסיטת קליפורניה בלוס אנג'לס (1956) ולתואר שלישי בחקלאות באוניברסיטת המדינה של מישיגן, בהנחיית פרופ' דן דיואי (1963). את השתלמות הבתר-דוקטורט עשה באוניברסיטת פרדו ובאוניברסיטת קליפורניה בלוס אנג'לס.
ב-1966 שב לישראל והצטרף ל"מכון לחקר הנגב" בבאר שבע, בה גם השתקע עם משפחתו. בשלהי אותה שנה החל את עבודתו במכון להשכלה גבוהה בבאר שבע, שהפך ב-1970 לאוניברסיטת הנגב ולאחר מכן לאוניברסיטת בן-גוריון בנגב. בראשית שנות ה-70 כיהן כראש המחלקה לביולוגיה באוניברסיטה ולאחר מכן כדקאן הפקולטה למדעי הטבע. הוא היה לפרופסור הראשון בתולדות העיר באר שבע.
ב-1974 התבקש על ידי הנהלת האוניברסיטה להקים את הפעילות האקדמית במדרשת שדה בוקר, והיה לממונה על קריית שדה בוקר ולמנהלו הראשון של המכון לחקר המדבר (לימים, המכונים לחקר המדבר ע"ש בלאושטיין). הוא ניהל את המכון מיום הקמתו עד 1983, ולאחר מכן לתקופה נוספת של שבע שנים בין 1988–1995. החל מ-1975 כיהן כפרופסור מן המניין וב-2002 יצא לגמלאות.
במרוצת השנים מילא ריצ'מונד שורת תפקידים באקדמיה הישראלית, ובכלל זה כיהן כחבר בכל הוועדות המרכזיות באוניברסיטת בן-גוריון בנגב, כיושב ראש האגודה הישראלית לבוטניקה, כחבר מערכת של כתב העת הישראלי לבוטניקה (ידוע כ"כתב העת הישראלי למדעי הצמח") (אנ'), כיושב ראש מועצת המנהלים של המדרשה בשדה-בוקר, כחבר במערכת העיתון לפיקולוגיה שימושית וכיושב ראש המזכירות של האגודה הבינלאומית לאלגולוגיה שימושית.
ריצ'מונד היה נשוי לדליה, ממנה התאלמן, ואב לשניים. התגורר בדיור מוגן בעמק חפר עד לפטירתו באוקטובר 2024, בגיל 93. נטמן בבית העלמין בשדה בוקר.
מחקר

ריצ'מונד היה מראשוני החוקרים של השפעת הורמונים צמחיים על הזדקנות. האפקט של מניעת הזדקנות עלי טבק על ידי ציטוקינינים ידוע גם כ"אפקט ריצ'מונד-לנג".
ריצ'מונד הקים במכון לחקר המדבר את המעבדה לחקר תרביות-כמות של מיקרו-אצות שהיוותה זרז לפעילות המדעית לחקר ניצול אזורים צחיחים ומים מליחים לגידול מסחרי של אצות בעלות ערך מסחרי. כתב פרקים רבים בספרים מקצועיים, וערך שלושה ספרים בהשתתפות של כמה עשרות מטובי המומחים בעולם בתחום זה. הספרים מהווים בסיס עיוני-שימושי של מקצוע הביוטכנולוגיה של מיקרו-אצות.
חיבר יחד עם תלמידיו למעלה מ-120 עבודות מדעיות שהתפרסמו בעיתונות המקצועית הבינלאומית. עם תלמידיו לאורך השנים נמנים הפרופסורים שוש ארד, יוסף מזרחי, אביגד וונשק (אנ') וסמי בוסיבא (אנ').
פרסים והוקרה

מחזיק הקתדרה ע"ש מיילס וליליאן קאהן לבוטניקה כלכלית באזורים צחיחים (1983–2002)
פרס ברגמן על מצוינות במחקר שימושי (1984)
פרס בן-גוריון, כהוקרה לייסוד וניהול המכון לחקר המדבר (1996)
חבר כבוד לכל החיים, מטעם האגודה הפסיפית לפיזיולוגיה שימושית (2000)
אות על הצטיינות יתרה בחקר פיקולוגיה שימושית (2002)
פרס החוקר הוותיק של האגודה הפיקולוגית האירופית (2013)
יקיר הנגב (2017)
ספריו

Amos Richmond, Qiang Hu. Handbook of Microalgal Culture: Applied Phycology and Biotechnology, 2nd Edition. Wiley-Blackwell (third edition, 2013).
מאמרים נבחרים

Richmond, A. and A. Lang. Effect of kinetin on protein content and survival of detached Xanthium leaves. Science, 125:650-651, 1957.
Mizrahi, Y., A. Blumenfeld and A. Richmond. The role of abscisic acid and salination in the adaptive response of plants to reduce root aeration. Plant &amp; Cell Physiol., 13:15-21, 1972.
Boussiba, S., A. Rikin and A. Richmond. The role of ABA in cross-adaptation of tobacco plants. Plant Physiol., 56:337-339, 1975.
Vonshak, A. and A. Richmond. Initial stages in the onset of senescence in tobacco leaves. Plant Physiol., 55:786-790, 1975.
Cohen, Z., A. Vonshak and A. Richmond. Effects of environmental conditions on fatty acid composition of the red alga Porphyridium cruentum: correlation to growth rate. J. of Phycol., 24(3):328-332, 1988.
Richmond, A., Cheng-Wu, Z. and Zarmi, Y. Efficient use of strong light for high photosynthetic productivity: Interrelationships between the optical path, the optimal population density and cell-growth inhibition. Biomolecular Engineering, Special issue of the Conference of the European Society for Marine Biotechnology “Marine Biotechnology: Basics and applications”. 20: 229-236, 2003.
לקריאה נוספת

יהונתן ברקהיים, ללכת אחריהם במדבר, במדור "היום לפני במדע" באתר של מכון דוידסון לחינוך מדעי, 17 באוקטובר 2024
הערות שוליים

↑  אוניברסיטת בן-גוריון בנגב תעניק תוארי ד"ר לפילוסופיה לאות כבוד לשבעה אישים, באתר אוניברסיטת בן-גוריון בנגב, ‏7 בנובמבר 2017
↑  יוסף גילת, משדות לכיש - לראשות פקולטה באוניברסיטה, באתר על המשמר, ‏23 באוגוסט 1971
↑  פרופ' ריצ'מונד - מנהל המכון לחקר המדבר, באתר על המשמר, ‏27 בפברואר 1974
↑  שדה-בוקר, באתר מעריב, ‏15 בנובמבר 1988
↑   המכון לחקר הנגב: פרופ עמוס ריצ'מונד וגידול אצות, סרטון בערוץ "eclecticom: Travels around the world and more", באתר יוטיוב (אורך: 01:42)
| --- | --- |
בקרת זהויות :  NLI: 987007437249705171  BIBSYS: 90100555  BnF: cb14548575m (data)  CiNii: DA03305751  GND: 1081957352  ISNI: 0000 0001 1591 7450  LCCN: n85105277  NKC: osd2014810579  SUDOC: 082777942  VIAF: 7627391   WorldCat (עם VIAF): 7627391
לאקלן ביוקנן

| --- | --- |
אין תמונה חופשית
 לידה:  25 באפריל 1987 (בן 37) אוסטרליה 
 מדינה:  אוסטרליה 
 תקופת הפעילות:  מ-2007 
 פרופיל ב-IMDb
 
לאקלן ביוקנן (באנגלית: Lachlan Buchanan; נולד ב־25 באפריל 1987) הוא שחקן אוסטרלי.
ביוגרפיה

ביוקנן נולד ב-25 באפריל 1987 בעיירה הכפרית מאלני (אנ'), קווינסלנד, אוסטרליה. אחיו הקטן של השחקן אנדרו ביוקנן.
הוא למד בבית הספר הממלכתי מאלני ובמכללת מת'יו פלינדרס האנגליקנית. הוא החל את הקריירה שלו בהצגות בית ספר ובהפקות תיאטרון מקומיות בגיל צעיר לפני שפלס את דרכו לטלוויזיה ולקולנוע.
קריירה

ביוקנן שיחק באופרות סבון כמו קרוב רחוק. הוא גם שיחק בכמה סרטים, בתפקידי משנה ב-"Arcadia Lost" ו-"All My Friends Are Leaving "Brisbane, ובתפקיד ראשי בסרט Newcastle". ביוקנן גילם את סקוט מיטשל בקומדיית המצבים האוסטרלית "Working Class", שהוקרנה בבכורה בינואר 2011.
בשנת 2015 כיכב ביוקנן בסרט דל התקציב Muck, שיצא לאקרנים במרץ. ביוקנן לוהק לתפקיד קייל אבוט באופרת הסבון האמריקאית "צעירים חסרי מנוח". הסצנה הראשונה שלו שודרה ב-25 בפברואר 2015.
בינואר 2016, פורסם כי ביוקנן ישחק בפרק אחד של "זאב צעיר" המשודרת בערוץ MTV, בתור אנרי ארגנט.
בשנת 2023 שיחק בסדרה הקומית "וולמניה" (אנ') המשודרת בנטפליקס.
חיים אישיים

בריאיון באפריל 2020 למגזין "Querty", ביוקנן הזדהה כאדם קווירי, אך לא ציין מעבר לכך. הוא גולש מנוסה, ועשה חצי מסצנות הגלישה שלו בסרט ניוקאסל בעצמו. הוא שולט בשפה הצרפתית. החל משנת 2010, הוא מתגורר בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | All My Friends Are Leaving Brisbane | אורח בחתונה |  |
| 2008 | Newcastle | ג'סי |  |
| 2010 | Arcadia Lost | רפי |  |
| 2014 | משתוללת (אנ') | בילי בנדר |  |
| 2015 | Muck | טרויט |  |
| 2016 | Some Freaks | פטריק קיוור |  |
| 2019 | פורד נגד פרארי | קלוברפילד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | Mortified | דייב | פרק: "Rome Wasn't Built in a Day" |
| 2008 | קרוב רחוק | פאט ג'נקינס | 3 פרקים |
| 2008 | Out of the Blue | קופר | פרק: "#1.98" |
| 2008 | Blue Water High | צ'רלי פרינס | תפקיד ראשי (עונה 3); 26 פרקים |
| 2010 | מצויד | פול קולסנוביץ' | 3 פרקים |
| 2010 | הבלתי רגילים | צ'אד קלרמונט | 2 פרקים |
| 2011 | Working Class | סקוט מיטשל | 10 פרקים |
| 2012 | שקרניות קטנות | דאנקן אלברט | 2 פרקים |
| 2012 | ג'ימי קימל לייב! (אנ') | מחווה גברית | פרק: "#10.138" |
| 2012 | ג'סי | ג'ורדן טיילור | פרק: "Star Wars" |
| 2013 | קאסל | סטון גווהר | פרק: "Reality Star Struck" |
| 2013 | NCIS: לוס אנג'לס | בראט | 2 פרקים |
| 2015–2016 | צעירים חסרי מנוח | קייל אבוט (אנ') | 107 פרקים |
| 2016 | זאב צעיר | אנרי ארגנט | פרק: "The Maid of Gévaudan" |
| 2016 | מחשבות פליליות | סטיוארט בארקר | פרק: "Taboo" |
| 2016 | NCIS | ג'יימס מולדון | פרק: "After Hours" |
| 2016 | צער גידול בנות - הדור הבא | שון | פרק: "Ramona's Not-So-Epic First Kiss" |
| 2019 | Dark/Web | זאק סאליבן | פרק: "Chapter Two" |
| 2020–2022 | שושלת | ריאן | 8 פרקים |
| 2020–2024 | תחנה 19 | אמט דיקסון | תפקיד חוזר (עונות 5-3) תפקיד אורח (עונה 7): 30 פרקים |
| 2023 | הטירון: סוכנת חדשה | צ'אנס | פרק: "Out for Blood" |
| 2023 | וולמניה (אנ') | גארט היילי | תפקיד ראשי, 8 פרקים |